***การประเมิน “จังหวัดคุณธรรม”***

**จังหวัดคุณธรรม**

หมายถึง จังหวัดที่ผู้ว่าราชการจังหวัด ส่วนราชการ หน่วยงานรัฐวิสาหกิจระดับจังหวัด อำเภอทุกแห่ง องค์การบริหารส่วนจังหวัด เทศบาลนคร สถาบันอุดมศึกษา สภาหอการค้า สภาอุตสาหกรรม สภาวัฒนธรรมจังหวัด เครือข่ายภาครัฐ ภาคเอกชน สถาบันทางศาสนา สมาคม มูลนิธิและทุกภาคส่วนของจังหวัด เข้ามามีส่วนร่วมในการแสดงเจตนารมณ์และมุ่งมั่นที่จะดำเนินการส่งเสริมคุณธรรมในชุมชน องค์กร อำเภอและจังหวัด ให้ยึดมั่นและปฏิบัติธรรมตามหลักธรรมทางศาสนา โดยน้อมนำหลักปรัชญาของเศรษฐกิจพอเพียงและวิถีวัฒนธรรมไทยที่ดีงาม มาเป็นหลักในการดำรงชีวิต ตลอดจนมีส่วนร่วมรณรงค์ส่งเสริมคุณธรรมให้กับประชาชน ชุมชน หรือเครือข่ายอื่นๆ

**ตัวชี้วัดและเกณฑ์การประเมินจังหวัดคุณธรรม**

การประเมินจังหวัดคุณธรรม เป็นกระบวนการสำคัญที่เน้นกระบวนการ แปลงนโยบายและยุทธศาสตร์การส่งเสริมคุณธรรมระดับจังหวัดสู่การปฏิบัติในทุกภาคส่วน  
ของจังหวัด ด้วยกระบวนการมีส่วนร่วมโดยมีการประเมินตามเกณฑ์คุณธรรมเป้าหมาย  
ที่จังหวัดกำหนดไว้ เพื่อแก้ไข ปรับปรุง พัฒนายกระดับจังหวัดสู่การเป็นจังหวัดคุณธรรมต้นแบบ เพื่อนำไปสู่การขยายผลการขับเคลื่อนไปยังจังหวัดอื่นๆ โดยกำหนดเป็น 9 ตัวชี้วัด 3 ระดับ คือ

* + - ระดับที่ 1 จังหวัดส่งเสริมคุณธรรม

ดำเนินการข้อ ๑-๓ ทุกข้อ ไม่น้อยกว่าข้อละ 1 คะแนน รวมแล้วไม่น้อยกว่า 4 คะแนน และต้องมีจำนวนอำเภอที่ประเมินได้ในระดับ “ส่งเสริมคุณธรรม” ไม่น้อยกว่า 5๐%

* + - ระดับที่ 2 จังหวัดคุณธรรม

ผ่านเกณฑ์ประเมินระดับที่ 1 และดำเนินการข้อ 4-6 ทุกข้อ ไม่น้อยกว่า

ข้อละ 1 คะแนน รวมแล้วไม่น้อยกว่า 4 คะแนน โดยมีผลรวมคะแนน

ข้อ 1-6 ไม่น้อยกว่า 8 คะแนน และต้องมีจำนวนอำเภอที่ประเมินได้

ในระดับ “คุณธรรม” ไม่น้อยกว่า 4๐%

* + - ระดับที่ 3 จังหวัดคุณธรรมต้นแบบ

ผ่านเกณฑ์ประเมินระดับที่ 1 ระดับที่ 2 และดำเนินการข้อ 7-9 ทุกข้อ ไม่น้อยกว่าข้อละ 1 คะแนน รวมแล้วไม่น้อยกว่า 4 คะแนน

โดยมีผลรวมคะแนนข้อ 1-9 ไม่น้อยกว่า 12 คะแนน และต้องมีจำนวนอำเภอที่ประเมินได้ในระดับ “คุณธรรมต้นแบบ” ไม่น้อยกว่า 3๐%

โดยมีรายละเอียดดังนี้

***เกณฑ์การประเมินจังหวัดคุณธรรม***

| **การประเมินจังหวัดคุณธรรม** | **เกณฑ์การให้คะแนน** | | | **รวม** |
| --- | --- | --- | --- | --- |
| **๒** | **๑** | **0** |
| **ประเมินระดับที่ ๑ จังหวัดส่งเสริมคุณธรรม (ข้อ ๑-๓)** | |  |  |  |
| **การประเมินกระบวนการพัฒนาจังหวัด** | |  |  |  |
| 1. จังหวัดมีการประกาศเจตนารมณ์ร่วมกันระหว่างผู้ว่าราชการจังหวัด กับหน่วยงานทั้งภาครัฐและเอกชน (ที่ปรากฏตามองค์ประชุมกรมการจังหวัดของแต่ละจังหวัด) ที่จะพัฒนาเป็นจังหวัดคุณธรรม | จำนวนหน่วยงานทั้งภาครัฐและเอกชนในจังหวัด ตั้งแต่ ๘๐.๐๐ % ที่ร่วมประกาศเจตนารมณ์จะขับเคลื่อนจังหวัดส่งเสริมคุณธรรมอย่างเป็นลายลักษณ์อักษร | จำนวนหน่วยงานทั้งภาครัฐและเอกชนในจังหวัด ตั้งแต่ 5๐.๐๐-7๙.๙๙ % ที่ร่วมประกาศเจตนารมณ์จะขับเคลื่อนจังหวัดส่งเสริมคุณธรรมอย่างเป็นลายลักษณ์อักษร | ไม่มีการประกาศเจตนารมณ์ร่วมกันระหว่างผู้ว่าราชการจังหวัดกับหน่วยงาน ทั้งภาครัฐและเอกชน |  |
| 1. จังหวัดมีการกำหนดคุณธรรมเป้าหมาย และกำหนด “ปัญหา ที่อยากแก้”และ “ความดีที่อยากทำ” ของจังหวัด และมีการจัดทำแผนส่งเสริมคุณธรรมของจังหวัด | - มีการกำหนดคุณธรรมเป้าหมาย และกำหนด“ปัญหาที่อยากแก้” และ“ความดีที่อยากทำ” เพื่อแก้ไขปัญหาของจังหวัด  - มีแผนส่งเสริมคุณธรรมของจังหวัด | มีการกำหนดคุณธรรมเป้าหมาย และกำหนด“ปัญหาที่อยากแก้” และ“ความดีที่อยากทำ” เพื่อแก้ไขปัญหาของจังหวัด | ไม่มีการจัดทำแผนส่งเสริมคุณธรรมของจังหวัด |  |
| 1. จังหวัดมีการแต่งตั้งคณะทำงานในการดำเนินงานส่งเสริมคุณธรรมของจังหวัดที่มีส่วนร่วมจากหน่วยงานทั้งภาครัฐและเอกชน และมีการถ่ายทอดภารกิจด้านการส่งเสริมคุณธรรมไปในระดับอำเภอเพื่อดำเนินการตามคุณธรรมเป้าหมายของจังหวัด | จังหวัดมีการแต่งตั้งคณะทำงาน หรือมอบหมายคณะอนุกรรมการส่งเสริมคุณธรรมระดับจังหวัด รับผิดชอบการดำเนินงานส่งเสริมคุณธรรมตามแผนงานส่งเสริมคุณธรรมของจังหวัด ที่ชัดเจนเป็นลายลักษณ์อักษร และมีการมอบหมายภารกิจไปยังอำเภอ เพื่อดำเนินการตามคุณธรรมเป้าหมายของจังหวัด | จังหวัดมีการแต่งตั้งคณะทำงาน หรือมอบหมายคณะอนุกรรมการส่งเสริมคุณธรรมระดับจังหวัด รับผิดชอบการดำเนินงานส่งเสริมคุณธรรมตามแผนงานส่งเสริมคุณธรรมของจังหวัด | ไม่มีการแต่งตั้ง  คณะทำงาน หรือมอบหมายคณะอนุกรรมการส่งเสริมคุณธรรมระดับจังหวัดรับผิดชอบการดำเนินงานส่งเสริมคุณธรรมของจังหวัด |  |
| **ประเมินระดับที่ ๒ จังหวัดคุณธรรม (ข้อ ๑-๖)**  **การประเมินกระบวนการและการดำเนินงานตามแผน** | | | |  |
| 1. จังหวัดมีการดำเนินงานตามคุณธรรมเป้าหมาย “ปัญหาที่อยากแก้” และ“ความดีที่อยากทำ”ของจังหวัดจนเกิดผลสำเร็จ ในการดำเนินงานตามแผนส่งเสริมคุณธรรมที่กำหนดไว้ | - จังหวัดมีการดำเนินงาน/กิจกรรมส่งเสริมคุณธรรม ในจังหวัดตามแผนส่งเสริมคุณธรรมที่กำหนดไว้ ตั้งแต่ ๕๐.๐๐% ขึ้นไป  - จำนวนอำเภอที่มีการขับเคลื่อนแผนส่งเสริมคุณธรรมตามที่ได้รับมอบหมาย ตั้งแต่ 50.00% ขึ้นไป | - จังหวัดมีการดำเนินงาน/กิจกรรมส่งเสริมคุณธรรม ในจังหวัดตามแผนส่งเสริมคุณธรรมที่กำหนดไว้ ตั้งแต่ ๓๐.๐๐-49.99%  - จำนวนอำเภอที่มีการขับเคลื่อนแผนส่งเสริมคุณธรรมตามที่ได้รับมอบหมาย ตั้งแต่ 3๐.๐๐-49.99% | การดำเนินงาน/กิจกรรมส่งเสริมคุณธรรมในจังหวัดตามแผนส่งเสริมคุณธรรมที่กำหนดไว้ มีผลสำเร็จน้อยกว่า 30.00% |  |
| 1. แผนส่งเสริมคุณธรรมของจังหวัดได้รับการบรรจุเป็นส่วนหนึ่งของยุทธศาสตร์จังหวัด และเกิดการบูรณาการการทำงานจาก ทุกภาคส่วน | - สามารถบูรณาการแผนส่งเสริมคุณธรรมของจังหวัดโดยได้รับการบรรจุเป็นส่วนหนึ่งของยุทธศาสตร์จังหวัด  - ได้รับการจัดสรรงบประมาณจังหวัดหรือจากหน่วยงานที่เกี่ยวข้องในการดำเนินงานตามแผน | สามารถบูรณาการแผนส่งเสริมคุณธรรมของจังหวัดโดยได้รับการบรรจุเป็นส่วนหนึ่งของยุทธศาสตร์จังหวัด | ไม่มีการบูรณาการแผนส่งเสริมคุณธรรมของจังหวัดในยุทธศาสตร์จังหวัด |  |
| 1. จังหวัดมีการยกย่อง เชิดชู บุคคล ชุมชน องค์กร อำเภอคุณธรรม ตามที่กำหนดไว้ในแผนส่งเสริมคุณธรรม | - มีการประกาศยกย่องเชิดชูบุคคลที่ทำความดีจนเป็นแบบอย่างได้  - มีการประกาศยกย่อง เชิดชูองค์กร/ชุมชน/อำเภอที่ส่งเสริมคุณธรรมเป้าหมายจนเป็นแบบอย่าง | มีการประกาศยกย่องเชิดชูบุคคลที่ทำความดีจนเป็นแบบอย่างได้ | ไม่มีการประกาศยกย่องเชิดชูบุคคลที่ทำความดี |  |
| **ประเมินระดับที่ 3 จังหวัดคุณธรรมต้นแบบ (ข้อ ๑-9)**  **การประเมินกระบวนการ การดำเนินงานตามแผน และพฤติกรรมที่เปลี่ยนแปลง** | | | |  |
| 1. จังหวัดมีผลสำเร็จการดำเนินงานตามตัวชี้วัด ของแผนส่งเสริมคุณธรรมที่กำหนดไว้เพิ่มมากขึ้น | มีผลสำเร็จจากการดำเนินงาน/กิจกรรมส่งเสริมคุณธรรมในจังหวัดตามแผนส่งเสริมคุณธรรมของจังหวัดที่กำหนดไว้ ตั้งแต่ ๘๐.00% ขึ้นไป | มีผลสำเร็จจากการดำเนินงาน/กิจกรรมส่งเสริมคุณธรรม ในจังหวัดตามแผนส่งเสริมคุณธรรมของจังหวัดที่กำหนดไว้ ตั้งแต่ ๕๐.00-79.99% | การดำเนินงาน/กิจกรรมส่งเสริมคุณธรรมในจังหวัดตามแผนส่งเสริมคุณธรรมของจังหวัดที่กำหนดไว้ น้อยกว่า 50.00% |  |
| 1. จังหวัดมีการจัดกิจกรรม ใน 3 มิติ ได้แก่ หลักศาสนา หลักปรัชญาของเศรษฐกิจพอเพียง และ วิถีวัฒนธรรม เพิ่มเติมจากแผนส่งเสริมคุณธรรมที่กำหนดไว้ | มีการจัดกิจกรรม  ครบทั้ง 3 มิติ | มีการจัดกิจกรรม จำนวน  ๒ มิติ | มีการจัดกิจกรรม  น้อยกว่า 1 มิติ |  |
| 1. จังหวัดมีองค์ความรู้ในการพัฒนาจังหวัดให้เป็นจังหวัดคุณธรรม  มีวิทยากรถ่ายทอดความรู้ และ มีความพร้อมในการเป็นแหล่งเรียนรู้ของจังหวัดอื่นๆ | - มีองค์ความรู้ในการพัฒนาจังหวัดให้เป็นจังหวัดคุณธรรม  - มีแหล่งเรียนรู้ ผลิตสื่อ เพื่อเผยแพร่ และมีช่องทาง การประชาสัมพันธ์ องค์ความรู้การดำเนินงานจังหวัดคุณธรรม  - มีวิทยากรถ่ายทอด องค์ความรู้ ไปสู่จังหวัดอื่น | - มีองค์ความรู้ในการพัฒนาจังหวัดให้เป็นจังหวัดคุณธรรม  - มีแหล่งเรียนรู้ และ  ผลิตสื่อเพื่อเผยแพร่ | ไม่มีการจัดการ  องค์ความรู้ในการ  พัฒนาจังหวัดให้เป็นจังหวัดคุณธรรม |  |